Úradný vestník L 287 , 15/11/1969 S. 0003 - 0006

Fínske špeciálne vydanie: Kapitola 3 Zväzok 2 S. 0234

Dánske špeciálne vydanie: Série I Kapitola 1969(II) S. 0463

Švédske špeciálne vydanie: Kapitola 3 Zväzok 2 S. 0234

Anglické špeciálne vydanie: Série I Kapitola 1969(II) S. 0473 - 0477

Grécke špeciálne vydanie: Kapitola 03 Zväzok 4 S. 0251

Španielske špeciálne vydanie: Kapitola 03 Zväzok 3 S. 0154

Portugalské špeciálne vydanie Kapitola 03 Zväzok 3 S. 0154



Nariadenie Komisie (EHS) č. 2264/69 z 13. novembra 1969 o žiadostiach o úhradu pomoci poskytnutej členskými štátmi organizáciám výrobcov ovocia a zeleniny KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie č. 159/66/EHS [1] z 25. októbra 1966, ktorým sa stanovujú dodatočné ustanovenia pre spoločnú organizáciu trhu s ovocím a zeleninou, so zreteľom na nariadenie Rady (EHS) č. 449/69 [2] z 11. marca 1969 o úhrade pomoci poskytnutej členskými štátmi organizáciám výrobcov ovocia a zeleniny, najmä jeho článok 7 ods. 3, keďže žiadosti o úhradu pomoci poskytnutej členskými štátmi organizáciám výrobcov ovocia a zeleniny, z ktorej až 50 % môže uhradiť Usmerňovacia sekcia Európskeho poľnohospodárskeho usmerňovacieho a záručného fondu, musia obsahovať niektoré informácie, ktoré by členské štáty mali uvádzať jednotne, aby sa uľahčilo overovanie súladu takýchto žiadostí s ustanoveniami nariadenia č. 159/66/EHS a ustanoveniami nariadenia (EHS) č. 449/69 a rozhodovanie o nich; keďže v prípade, že Komisia usúdi, že dokumenty, ktoré jej pravidelne poskytujú členské štáty, sú nedostačujúce, alebo že ich obsah nie je dostatočne úplný, čo znemožňuje overovanie dodržania podmienok stanovených pre poskytovanie pomoci organizáciám výrobcov, môže príslušný členský štát požiadať o sprievodné alebo dodatočné dokumenty; keďže opatrenia ustanovené v tomto nariadení sú v súlade so stanoviskom Výboru pre fondy, PRIJALA TOTO NARIADENIE: Článok 1 1. Žiadosti členských štátov o úhradu podľa ustanovení článku 7 nariadenia (EHS) č. 449/69 sa odovzdávajú v súlade s tabuľkami uvedenými v prílohe I k tomuto nariadeniu. 2. Pre každú organizáciu výrobcov sa musia uviesť informácie požadované v prílohe II k tomuto nariadeniu, aby Komisia mohla rozhodnúť o prvej úhrade pomoci poskytnutej týmto organizáciám. Článok 2 1. Príslušný členský štát na požiadanie Komisie zašle do jedného mesiaca Komisii sprievodné dokumenty – alebo ich overené kópie – na základe ktorých bola vypočítaná pomoc ustanovená v článku 2 (1) nariadenia č. 159/66/EHS. 2. Aby sa umožnila účinná kontrola žiadosti o úhradu pomoci ustanovenej v článku 2 (1) nariadenia č. 159/66/EHS, príslušný členský štát na požiadanie Komisie zašle v stanovenej lehote Komisii všetky sprievodné dokumenty alebo dokumenty iné než tie, ktoré sú uvedené v odseku 1 tohto článku, ktoré môžu byť dôležité pre výpočet vyššie uvedenej pomoci. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 13. novembra 1969 Za Komisiu predseda Jean Rey [1] Ú. v. ES 192, 27.10.1966, s. 3286/66. [2] Ú. v. ES L 61, 12.3.1969, s. 2. -------------------------------------------------- PRÍLOHA I +++++ TIFF +++++ +++++ TIFF +++++ -------------------------------------------------- PRÍLOHA II +++++ TIFF +++++ +++++ TIFF +++++ --------------------------------------------------